kardosdrur/scandi-wiki huggingface dataset:
Belgiske hærs slagorden (1914)

Dette er slagordenen for den belgiske hær ved udbruddet af 1. Verdenskrig i august 1914.

Baggrund

Den belgiske regering havde givet tilladelse til en større reorganisering af hæren i 1912, som skulle give den en samlet styrke på 350.000 mand - 150.000 i feltenheder, 130.000 i fæstningsgarnisoner og 70.000 i reserve og hjælpeenheder. Men denne reorganisering var langt fra afsluttet - den var planlagt til at være afsluttet i 1926 – og kun 117.000 mand kunne mobiliseres til felthæren og de øvrige dele af hæren var tilsvarende underbemandede.

Hæren

Hærens øverstkommanderende var Kong Albert 1. med generalløjtnant Chevalier de Selliers de Moranville som generalstabschef.

´1. division under generalløjtnant Baix) – omkring Ghent.
´2. division under generalløjtnant Dossin) – omkring Ghent.
´3. division under generalløjtnant Leman)  – omkring Liège.
´4. division under generalløjtnant Michel)  – omkring Namur og Charleroi.
´5. division under generalløjtnant Ruwet) – omkring Mons.
´6. division under generalløjtnant Latonnois van Rode) – omkring Bruxelles.
´Kavaleridivision under generalløjtnant de Witte)  – omkring Bruxelles.

Hertil kom garnisoner i Antwerpen, Liège og Namur som hver især var underlagt den lokale divisionskommandant.

Enheds styrke
Hver division bestod af tre blandede brigader (med to infanteriregimenter og et artilleriregiment), et kavaleriregiment og et artilleriregiment foruden forskellige støtteenheder. Hvert infanteriregiment bestod af tre bataljoner, hvoraf et regiment i hver brigade havde et maskingeværkompagni med seks maskingeværer. Et artilleriregiment havde tre batterier med hver fire kanoner. 

Den nominelle styrke af en division svingede fra 25.500 til 32.000 mand, med en total styrke på 18 infanteribataljoner, et kavaleriregiment, atten maskingeværer og 48 kanoner. To divisioner (2. og 6.) havde hver et ekstra artilleriregiment med i alt 60 kanoner.

Kavaleridivisionen havde to brigade med to regimenter hver, tre batterier hestartilleri og en cykel-bataljon foruden støtteenheder. Den havde en samlet styrke på 4.500 mand med 12 kanoner, og var i praksis ikke meget mere end en forstærket brigade.

Kilder 
Appendix 5: Order of battle of the Belgian Army in August 1914. I: History of the Great War: Military Operations, France and Belgium 1914, by J. E. Edmonds. Macmillan & Co., London, 1922.

1. verdenskrig
Hærs slagorden (1914)
Kids United

Kids United er en fransk gruppe bestående af seks børn i alderen otte til femten år (2015) og dannet i forbindelse med en UNICEF-kampagne. Hélène Ségara og Corneille har stået fadder til gruppen. Deres album Un monde meilleur, et album med genindspilninger, har opnået dobbelt-platin.

Medlemmer

Erza 
Navn: Erza Muqoli
Alder: 10 år.Erza deltog i niende sæson af "La France a un incroyable talent" i 2015, hvor hun nåede frem til finalen.

Esteban 
Navn: Estéban Costoso
Alder: 15 år.Esteban deltog i "La France a un incroyable talent" sammen med sin fætter som elleveårig og derefter i første sæson af "The Voice Kids" som trettenårig. Han har sin egen YouTube-kanal, "Esteban y Diego" med sin fætter Diego.

Gabriel 
Navn: Gabriel Gros
Alder: 13 år.Gabriel, der har engelske rødder, coachede sine kammerater i Kids United i forbindelse med de engelsksprogede numre. Han stammer fra Roubaix og har deltaget i det engelske program "Teen Star". Han stod med valget melllem at deltage i 2 castings, den for "The Voice Kids" og den for "Kids United". Han valgte det sidste, da det tiltalte ham at kunne hjælpe de andre børn.

Gloria 
Navn: Gloria de Blasi
Alder: 8 år.Den yngste i gruppen. Hun deltog i første sæson af "The Voice Kids", hvor hun røg ud da hun skulle "slås" med Carla.

Nilusi 
Navn: Nilusi Nissanka 
Alder: 16 år.Nilusi deltog i januar 2014 "L'École des fans, nouvelle génération" med Tal. hun vandt med 2 dommerstemmer mod 1, der gik til Sheraz.

Tidligere medlemmer

Carla 
Navn: Carla Sologne
Alder: 12 år.Carla deltog i den første sæson af den franske udgave af "The Voice Kids" som ti-årig med sangen "Éblouie par la nuit" af Zaz. Som coach i udsendelserne havde hun Jenifer. Hun gik ud af programmet som vinder. Den 3. marts meddelte hun at hun forlader gruppen.

Diskografi

Albums 
 Un monde meilleur, 2015

Klassificering

Kilder

Eksterne henvisninger 
 Officiel hjemmeside 
 

Musikgrupper fra Frankrig
Musikgrupper fra 2015
Sepiolit

Sepiolit er et blødt, porøst lerlignende mineral, som består af vandholdigt Magnesiumsilikat med formlen H4Mg2Si3O10 og danner amorfe knoldede masser. Hårdheden er 2-2,5, vægtfylden er egentlig 2, men på grund af materialets porøsitet virker det som en vægtfylde på 0,8-1,1.
Sepiolit er ugennemsigtigt, fedtet at føle på, klæber til tungen og kan ridses med en negl, men kan indeholde hårdere partikler. Farven er hvid, med tilløb til gult, gråt eller rødligt skær.

Merskum er hvidlig sepiolit, som ved forarbejding koges med voks eller spermacet.

Det meste kommer fra Lilleasien især fra flodaflejringerne på sletten omkring Byen Eskişehir i Tyrkiet, mellem Istanbul og Ankara, hvor det er opstået ved omdannelse af Magnesiumkarbonat i de omliggende fjeldes Serpentinbjergarter. Det forekommer endvidere i Marokko, ved Vallecas i Spanien, Theben i Grækenland, Hrubschitz i Mähren. Overalt er det formentlig opstået fra Serpentinbjergarter.

Ved Vallecas forekommer det i sådanne mængder at det har været benyttet som bygningssten. I Algeriet anvendes en blød variant i stedet for sæbe ved mudderbade samt tøjvask.

Silikatmineraler
Ziethen (Lauenburg)

Ziethen er en kommune i det nordlige Tyskland, beliggende i Amt Lauenburgische Seen under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Ziethen ligger lige øst for landkreisens administrationsby Ratzeburg, og grænser mod nord til Lankower See og delstaten Mecklenburg-Vorpommern. Den nordøstlige del af kommunen udgør Naturschutzgebiet Lankower See. Bundesstraße 208 går gennem kommunen fra Ratzeburg mod øst til Gadebusch.

Eksterne kilder/henvisninger 

 
 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Brisbane River

Brisbane er den længste flod i Queensland, Australien. Floden løber i delstatens sydøstlige del og løber gennem Brisbane by før den munder ud i havet i Moreton Bay. Floden er reguleret av Wivenhoe vandkraftværk, som danner Lake Wivenhoe oven for dæmningen. Søen er Brisbanes hovedvandkilde.

Floden og byen er opkaldt efter guvernør Thomas Brisbane (1773–1860).

Floden har sit udspring i Conondale Range øst for Kingaroy. Derfra flyder den sydpå og løber sammen med sidefloden Stanley syd for Somerset-dæmningen. Herefter bliver floden til Wivenhoe-søen, passerer Wivenhoe-dæmningen og slynger sig derefter roligt mod havet. Efter Wivenhoe modtager den flere sidefloder, heriblandt Bremer.

Eksterne links 
 Historical Brisbane River Map 
 Album of 1893 Brisbane Flood Photographs  These images are held by the State Library of Queensland, Reference Code: API-82.

River
Floder i Australien
Queensland
Sivantos

Sivantos Group er en producent af høreapparater. Virksomheden var tidligere ejet af Siemens AG og hed Siemens Audiology Solutions, men blev i 2015 solgt til en kapitalfond, der herefter ændrede virksomhedens navn til det nuværende.

Virksomheden omfatter varemærkerne Signia, Rexton, Audio Service og A&M og driver virksomhed globalt.

Sivantos Group gik med i FNs Global Compact initiativ i 2017 og begyndte at strømline sine sociale aktiviteter og CSR-politik. Virksomhedens første Communication on Progress (CoP), årsrapporten til FNs Generalsekretærs kontor, blev offentliggjort den 24. maj 2018.

I 2018 offentliggjorde Widex og Sivantos (som også ejer Signia, Rexton, TruHearing, Audibene, HearUSA og Hear.com) en 8 milliarder US dollars-fusion, som dermed vil skabe det tredjestørste konglomerat i verden inden for høreområdet ved navn WS Audiology.

Historie 
Sivantos Groups forhistorie begyndte ved Rexton Høreapparater i Odense i Danmark. Virksomheden blev senere solgt til tyske Siemens AG. Siemens Høreapparater blev solgt til en kapitalfond, hvorefter den fik sit nuværende navn, og hovedkontoret blev flyttet til Singapore.

Referencer 

Høreapparatproducenter
Virksomheder fra Singapore
Ophørt i 2019
Social Udvikling

Social Udvikling er et tidsskrift, der blev startet i 1990 under navnet Udvikling Tidsskrift om udviklingshæmmede af Svend Petersen, Hans Christian Hansen, Tom Juul Hansen og Henning Jahn. I 2004 fusionerede Udvikling med Forstandergruppen, der fra 2006 skiftede navn til Socialt Lederforum. Dermed blev tidsskriftet Udvikling, Forlaget Udvikling og Socialt Lederforum integreret i samme forening.
I perioden 1990 - 2012 udkom tidsskriftet fire gange årligt. Fra 2013 er tidsskriftet udkommet seks gange om året.
Det var også i 2013 tidsskriftet skiftede navn fra Udvikling Tidsskrift om udviklingshæmmede til Social Udvikling. Tidsskriftets indhold omhandler primært arbejdet for mennesker med funktionsnedsættelse.

Redaktører af Udvikling og Social Udvikling 
 1990 - 1991 Henning Jahn (ansvarshavende redaktør)
 1992 -1996 Hans Christian Hansen (ansvarshavende redaktør)
 1997- 2001 Henning Jahn (ansvarshavende redaktør)
 2001 - 2012 Hans Christian Hansen (ansvarshavende redaktør)
 2012 Susanne Thorsager (redaktør), Ib Poulsen (ansvarshavende redaktør)
 2014 Ditte Sørensen (redaktør), Ib Poulsen (ansvarshavende redaktør)
 2015 Ditte Sørensen (redaktør), Bo Mollerup (ansvarshavende redaktør)
 2016 Susanne Thorsager (redaktør), Bo Mollerup (ansvarshavende redaktør)

Referencer 
Tidsskrifter fra Danmark
Optimistorkestret

Optimistorkestret er en skulptur i bronze på Södergatan i Malmø. 

Optimistorkestret blev skabt i 1985 af Yngve Lundell. Orkestret ledes af en tamburmajor og består i øvrigt af fire spillende medlemmer. Skulpturen blev opstillet efter at Södergatan var blevet omdannet til Malmøs første gågade.

Malmø
Skulpturer
Etableret i 1985
Pragtfregatfugl

Pragtfregatfugl (Fregata magnificens) er en af de fem arter af fregatfugle og nationalfugl for Antigua og Barbuda.

Noter

Eksterne henvisninger 

Atlanterhavets fugle
Fregatfugle
Stillehavets fugle
Genganger

Genganger har flere betydninger:
 Genganger, en person eller ting, der i samme forbindelse optræder flere gange efter hinanden.
 Genganger, et genfærd.
 Genganger, i nordiske sagn, en Draug, et overnaturligt væsen; oprindeligt en afdød, der hjemsøger de levende og senere et ondsindet væsen, der trækker folk med sig ned i havet
 Genganger, et mennesker, der ligner et andet menneske.

Se også 
 Gengangere, et skuespil af Henrik Ibsen.
Dødning

En Dødning er skikkelsen af en afdød person, et genfærd, eller et spøgelse.

Dødning kan også henvise til:
 Dødning, i nordiske sagn, et overnaturligt væsen, draugen.
 Dødning (band), et dansk metalband
Den Røde Cottage

Den Røde Cottage er en dansk restaurant, åbnet i maj 2010 og beliggende på Strandvejen i Klampenborg. Fra marts 2012 til december 2017 var den tildelt én stjerne i Michelinguiden.

Bygningen er tegnet af Gottlieb Bindesbøll og blev fredet i 1976. Den er ejet af Naturstyrelsen og har siden 1996 været forpagtet af private til restaurationsdrift.

Historie 
Køkkenchef og kok Anita Klemensen gik sammen med kokkene Anders Wulff-Sørensen og Lars Thomsen, som hun før havde haft ansat som souschefer i sin restaurant 1. th., som var beliggende i en herskabslejlighed på Herluf Trolles Gade i København. De tre, og daværende ejer af FC Nordsjælland Allan K. Pedersen, investerede penge, med Anita Klemensen som største investor, i åbningen af spisestederne Det Røde Cottage og Det Gule Cottage ved den tidligere Klampenborg Vandkur-, Brønd- og Badeanstalt. Den Gule Cottage fik Anders Wulff-Sørensen som køkkenchef og fungerede som frokostrestaurant, mens restauranten i den røde bygning fik Lars Thomsen som styrmand i køkkenet, der udelukkende skulle lave gourmetmad. Begge restauranter åbnede 17. maj 2010.

I marts 2012 fik Den Røde Cottage for første gang tildelt én stjerne i Michelinguiden. Ved de efterfølgende årlige uddelinger bevarede restauranten sin stjerne, hvor februar 2017 var seneste gang.

I efteråret 2017 meddelte Anita Klemensen, at hun ønskede at afhænde Den Røde Cottage, og således blev det sidste måltid i hendes forpagtningsperiode serveret i december 2017. I januar 2018 overtog Simon Lerche forpagtningen med det formål fortsat at drive restaurant. Ved den lejlighed mistede restauranten sin stjerne i Michelinguiden.

Referencer

Eksterne henvisninger 
 Den Røde Cottages officielle hjemmeside 

Værtshuse og spisesteder i København
Tidligere danske restauranter med Michelin-stjerne
Danske virksomheder etableret i 2010
Klampenborg
Urokseknoglen fra Ryemarksgård

Urokseknoglen fra Ryemarksgård er en mellemfodsknogle fra en urokse, som i 1940 blev fundet ved tørvegravning nær Jystrup. Knoglen, som muligvis har været anvendt som kølle, er særlig derved, at den er den ældste kendte gengivelse af mennesker i Danmark - fem menneskefigurer i (formentligt) skinddragter, indridset i Maglemosetiden. Man har diskuteret om figurerne forestiller en familie eller måske fem gravide kvinder. I et indlæg i tidsskriftet Medicinsk Forum foreslog retsmedicineren Preben Geertinger at de fem figurer skulle læses som en slags tegneserie, forestillende en mand og en gravid kvinde.

Knoglen kom i 1941 til Nationalmuseet.

Galleri

Kilder 

 Lokaliteten i Fund og fortidsminder
 Søgning på "Ryemarksgård" i Nationalmuseets samlinger

Genstande i Nationalmuseet
Nordiske oldsager fra Stenalderen
Ringsted Kommune
Arkæologiske fund fra Danmark
The Wolf of Wall Street

The Wolf of Wall Street kan henvise til flere ting:
 The Wolf of Wall Street (bog)
 The Wolf of Wall Street (film fra 2013)
 The Wolf of Wall Street (film fra 1929)
 Jordan Belfort kendt som The Wolf of Wall Street
Walter Dale Miller

Walter Dale Miller (født 5. oktober 1925, død 28. september 2015) var en amerikansk politiker fra Det Republikanske Parti. Han var tidligere guvernør i staten South Dakota.

Guvernører i South Dakota
Amt Lütau

Amt Lütau er et amt i det nordlige Tyskland, beliggende under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten. Amtet er beliggende i den sydøstlige del af kreisen, grænser mod syd til Elben, og i den østlige del går Elbe-Lübeck-Kanal mod nord.

Amtet omfatter følgende kommuner:
 Basedow
 Buchhorst
 Dalldorf
 Juliusburg
 Krüzen
 Krukow
 Lanze
 Lütau
 Schnakenbek
 Wangelau

Amtets administration ligger i byen Lauenburg, men byen er ikke en del af amtet.

Eksterne kilder/henvisninger 
 Amt Lütau ved byen t Lauenburg/Elbe

Lytau, Amt
Når alt kommer til alt

Når alt kommer til alt er det femte studiealbum fra den danske sanger og satiriker Niels Hausgaard. Det blev udgivet i 1982.

Spor 
Side 1
 "Så Det" - 3:14
 "Vajsenblomst" - 2:05
 "Trævlen" - 1:32
 "Fallit" - 4:34
 "Blommetræet" - 2:04
 "Jamen" - 4:23
 "Shampoo" - 2:27

Side 2
 "Afsked" - 2:44
 "Mary" - 2:33
 "Sladder" - 2:37
 "Pastoren" - 2:20
 "Godnat" - 2:31
 "Mig Og Villy" - 3:15
 "På Rutebilstationen (Skønt For Erik)" - 4:16

Referencer

Eksterne henvisninger 
Når alt kommer til alt på Discogs

Niels Hausgaard-album
Album fra 1982
Uldhalsstork

Uldhalsstork () er en storkefugl, der lever i det sydlige Asien.

Noter 
 Avibase - the world bird database

Eksterne henvisninger 

Storkefugle
Afrikansk gabenæb

Afrikansk gabenæb () er en subsaharisk storkefugl.

Noter 
 Avibase - the world bird database

Eksterne henvisninger 

Gabenæb
Storkefugle
Asiatisk gabenæb

Asiatisk gabenæb () er en storkefugl, der lever i det sydlige Asien.

Noter 
 Avibase - the world bird database

Eksterne henvisninger 

Fugle fra Sydasien
Fugle fra Sydøstasien
Storkefugle
Abdimstork

Abdimstork () er en sahelisk storkefugl, der lever i det subsahariske Afrika og det sydvestlige Arabien.

Noter 
 Avibase - the world bird database

Eksterne henvisninger 

Afrikas fugle
Storkefugle
Manchurerstork

Manchurerstork () er en storkefugl, der lever i det østlige Asien.

Noter 
 Avibase - the world bird database

Eksterne henvisninger 

Fugle fra Østasien
Fugle fra Kina
Storkefugle
Sorthalset stork

Sorthalset stork () er en storkefugl, der lever i det sydlige Asien og Oceanien.

Noter 
 Avibase - the world bird database

Eksterne henvisninger 

Storkefugle
Jabiru

Jabiru () er en storkefugl, der lever i Mellem- og Sydamerika.

Noter 
 Avibase - the world bird database

Eksterne henvisninger 

Mellemamerikas fugle
Sydamerikas fugle
Storkefugle
Adjudant (fugl)

Adjudant () er en storkefugl, der lever i det nordøstlige Indien og det centrale Indokina.

Noter 
 Avibase - the world bird database

Eksterne henvisninger 

Fugle fra Sydøstasien
Storkefugle
Lille adjudant

Lille adjudant () er en storkefugl, der lever i det østlige Indien, Bangladesh, Sri Lanka og Sydøstasien.

Noter 
 Avibase - the world bird database

Eksterne henvisninger 

Storkefugle
Marabustork

Marabustork () er en storkefugl, der lever i det subsahariske Afrika. Storken kaldes også en filosof pga. dens udseende og rolige og værdige adfærd. Marabustorken lever størstedelen af året som ådselsæder, men fanger levende dyr når den yngler.  Marabustorken kan blive mellem 130 og 150 cm og den vejer fra 5 til 9 kg.

Noter 
 Avibase - the world bird database

Referenceliste

Eksterne henvisninger 

Afrikas fugle
Storkefugle
Stillehavslom

Stillehavslom (Gavia pacifica) er en fugl i lomslægten, der lever i Alaska, Canada og det østlige Sibirien.

Noter 
  Netfugl.dk 
  Avibase - the world bird database

Lommer
Fugle fra Alaska
Fugle fra Canada
Prins Johann Georg af Hohenzollern-Sigmaringen

Prins Johann Georg af Hohenzollern-Sigmaringen (tysk: Johann Georg Carl Leopold Eitel-Friedrich Meinrad Maria Hubertus Michael Prinz von Hohenzollern), også kendt som Hansi, (født 31. juli 1932 i Sigmaringen, død 2. marts 2016 i München) var en tysk kunsthistoriker. Han var også museumsdirektør. 

Prins Johann Georg var gift med prinsesse Birgitta af Sverige, og han var svoger til kong Carl 16. Gustav af Sverige.

Museumsmand 
Fra 1966 arbejdede prins Johann Georg på den statslige bayerske malerisamling (Bayerische Staatsgemäldesammlungen), hvor han til sidst blev stedfortrædende generaldirektør. Fra 1986 til 1991 var han generaldirektør for det bayerske nationalmuseum. Derefter kom han tilbage til den bayerske malerisamling, hvor han var til 1998. Frem til 2006 var han leder af en kunststiftelse (Kunsthalle der Hypo-Kulturstiftung).

Ægteskab 
I 1961 giftede han sig med prinsesse Birgitta af Sverige (født 1937). Parret levede sammen i München indtil 1990. Derefter boede de hver for sig.

Børn og børnebørn 
Prinsesse Birgitta og prins Johann Georg har tre børn.
 Prins Carl Christian af Hohenzollern-Sigmaringen (født 1962), gift med Nicole Helene Neschitsch (født 1968) 
 Prins Nicolas Johann Georg Maria af Hohenzollern-Sigmaringen (født 1999) 
 Prinsesse Désirée af Hohenzollern-Sigmaringen (født 1963). Hun var gift med Heinrich Franz Josef Georg Maria, greve af Ortenburg i 1990-2002
 Greve Carl Theodor Georg Philipp Maria zu Ortenburg (født 1992)
 Greve Frederik Hubertus Ferdinand Maria zu Ortenburg (født 1995)
 Komtesse Carolina Maria Franziska Christina Stephanie zu Ortenburg (født 1997)
 Prins Hubertus af Hohenzollern-Sigmaringen (født 1966), gift med Uta Maria König (født 1964)
 Prins Lennart Carl Christian af Hohenzollern (født 10. januar 2001, død 14. januar 2001)
 Prinsesse Vivianne af Hohenzollern-Sigmaringen (født 2009)

Eksterne henvisninger 
 kungahuset.se (svensk)
 HOHENZOLLERN  (tysk)
 The Peerage  (engelsk) 

Huset Hohenzollern
Kongelige fra Tyskland
Kunsthistorikere fra Tyskland
Museumsfolk fra Tyskland
Isbjørn (flertydig)

Isbjørn kan hevise til flere artikler:

 Isbjørn – Pattedyr som lever i Arktis.
 Isbjørn (drink) – Drink med vodka og blå likør.
 Isbjørn med unger - Skulptur ved Langeliniekajen i København.
 Isbryderen A552 Isbjørn af Danbjørn-klassen.
Basedow (Lauenburg)

Basedow er en kommune i det nordlige Tyskland, beliggende i Amt Lütau i den sydøstlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Basedow ligger nordøst for Lauenburg. I den østlige ende af kommunen ligger Lanzer See, som Elbe-Lübeck-Kanal løber gennem.

Eksterne kilder/henvisninger 

 
 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Afrikansk slangehalsfugl

Afrikansk slangehalsfugl () er en slangehalsfugl, der lever i det subsaharisk Afrika og Irak.

Noter 
 Avibase - the world bird database

Eksterne henvisninger 

Slangehalsfugl
Slangehalsfugle
Indisk slangehalsfugl

Indisk slangehalsfugl () er en slangehalsfugl, der lever i Asien, fra Pakistan til det østlige Indonesien.

Eksterne henvisninger 
  Netfugl.dk 
  Avibase - the world bird database

Slangehalsfugle
Fugle fra Sydasien
Fugle fra Sydøstasien
Australsk slangehalsfugl

Australsk slangehalsfugl () er en slangehalsfugl, der lever i Australien, Ny Guinea og det østlige Indonesien.

Noter 
 Avibase - the world bird database

Eksterne henvisninger 

Slangehalsfugl
Fugle fra Ny Guinea
Slangehalsfugle
Amerikansk slangehalsfugl

Amerikansk slangehalsfugl () er en slangehalsfugl, der lever i varme lavvandede farvande af Amerika.

Noter 
 Avibase - the world bird database

Eksterne henvisninger 

Fugle fra Amerika
Slangehalsfugle
Han tog realen med

Han tog realen med er det sjette studiealbum fra den danske sanger og satiriker Niels Hausgaard. Det blev udgivet i 1983.

Spor 
 "Tre Måneder Igen" - 3:12
 "Der Er Lang Vej Til Kina" - 4:05
 "Gåsen" - 2:28
 "Han Tog Realen Med" - 3:27
 "Ikke Om Jeg Fatter" - 3:28
 "Det Regner Lidt" - 3:59
 "Det Sgu´ Nogen Gøre Noget Ved" - 2:35
 "Der Ligger To Hoser" - 2:04
 "Hjemstavn" - 2:22
 "Hartvig Mathisen" - 2:38
 "Merskumspiben" - 3:58
 "Snitter" - 2:36
 "Til Landskamp" - 4:34

Referencer

Eksterne henvisninger 
Han tog realen med på Discogs

Niels Hausgaard-album
Album fra 1983
Pibe

Ordet pibe (fra latin pipa; dansk 'fløjte') har flere specialiseringer:
 Tobakspibe
 Merskumpibe
 Lakridspibe
 Skorstenspibe
 Orgelpibe
 Sækkepibe
 Bådsmandspibe
 Pibe (våbenløb)
 Lodret streg - "|" engelsk pipe

Se også
 Pipeline
 Rør
 Fløjte
 Dette er ikke en pibe
 Skovpiber
Måkläppens naturreservat

Måkläppen er et naturreservat som stikker ud mod syd fra Falsterbo-halvøen. Det er dannet ved at sandrevler har lagt sig over en morænekærne. Måkläppens naturreservat och naturvårdsförening er Sveriges ældste, oprettet i 1899.

Måkläppen ændrer hele tiden udseende da sand bygges på og fjernes af havstrømme, vind, storme og højvande. Disse processer udøver abrasion, stranderosion, som bortfører sandet som tidligere var landet der.

På Måkläppen yngler mange arter havfugle, og er et vigtigt område for spættet sæl og gråsæl. På grund av områdets art er der totalt adgangsforbud fra første februar til 30. oktober.

Beroende på hvordan revlerne ændrer sig kan man ved promenade langs sandrevlerne støde på små eller større rester af træskibe, der er op til flere hundrede år gamle

Eksterne kilder og henvisninger 

 Info fra kommunen
 Måkläppen, Länsstyrelsen i Skåne län

Naturreservater i Skåne